नाक्षत्र वर्ष
पृथ्वी द्वारा सूर्य की एक परिक्रमा करने में जितना समय लगता है, उसे नाक्षत्र वर्ष (sidereal year) कहते हैं (किन्ही स्थिर नक्षत्रों का सन्दर्भ लेकर)। इसलिए, इसी अवधि में सूर्य भी किसी बिन्दु से चलकर उसी बिन्दु पर लौट आता है (स्थिर नक्षत्रों का सन्दर्भ लेते हुए)। जे२०००.० युगारम्भ के लिए नाक्षत्र वर्ष 365.25636 एस आई दिन के बराबर है।
नाक्षत्र समय
आजकल प्रत्येक देश में मध्यरात्रि के समय को शून्य मानकर, वहीं से दिन का प्रारंभ मानते हैं। दिन रात के 24 घंटों को दो 12 घंटों में, (1) रात के बारह बजे से 12 घंटों तक पूर्वाह्नकाल तक तथा (2) दिन के 12 बजे से रात्रि के 12 बजे तक अपराह्नकाल में, बाँट दिया जाता है। हमारी घड़ियाँ यहीं समय बतलाती हैं। इन 24 घंटों को नागरिक दिन कहते हैं। दिन में 24 घंटे, 1 घंटे में 60 मिनिट तथा एक मिनट में 60 सेकंड होते हैं। विज्ञान की अंग्रेजी मापन प्रणाली फुट सेकंड में तथा अंतरराष्ट्रीय प्रणाली सेंटीमीटर ग्राम सेकंड में सेकंड ही समय की इकाई है।